Benakimuseet

**Benakimuseet** er et museum for gresk kunst fra førhistorisk tid til i dag, som ligger i sentrum av Athen, Hellas. Det ble etablert i Benakisfamiliens hjem, og innviet i 1930 av Antonis Benakis til minne om sin far, Emmanuel Benakis. Museet har en omfattende samling av asiatisk kunst og presenterer jevnlig utstillinger, mens det også har et moderne verksted for restaurering og konservering av kunstverk. Museets samlinger omfatter islamsk kunst, kinesisk porselen og leketøy, og etter gjenåpningen i 2000 ble disse samlingene spredd til flere spesialiserte satellitt-museer. Hvert av disse har fokus på spesifikke emner mens hovedmuseet vier seg til gresk kultur.

## Museet i Athen

Museets hovedavdeling befinner seg i Benakisfamiliens hus, som ligger tvers overfor Athens nasjonale hage på Dronning Sofias Avenue.

Familien Benakis donasjon ved opprettelsen av museet i 1931 bestod av huset og en kunstsamling på mer enn 37000 (kunst)objekter fra islam og Bysants. I 1970-årene ble samlingen økt med mer enn 9000 arkeologiske objekter, noe som oppmuntret andre til å bidra til museets samlinger. Benakis fortsatte å delta aktivt i museets drift frem til han døde i 1954.

Under Angelos Delivorrias' ledelse ble samlingene utvidet med mer enn 60000 objekter, bøker og dokumenter. En del av disse ble kjøpt inn, mens andre ble gitt til museet. Delivorrias valgte å fokusere på å stille ut elementer som hadde blitt donert til museet for å oppmuntre til offentlig deltagelse og for å styrke samfunnets bånd med museet. Et annet av museets fokusområder er å vise at gresk historie ikke begynner og slutter med spesifikke hendelser, men er en kontinuerlig rekkefølge av hendelser som enda ikke er avsluttet.

Deler av museets samlinger har blitt lånt ut til land over hele verden, som for eksempel Canada i 2008, USA i samarbeide med Smithsonian Institution i 1959, og i 2005 ble for første gang et drikkebeger av rent gull fra antikken lånt ut til et museum utenfor Hellas. Det ble vist i Powerhouse Museum i Sydney og Melbourne Immigration Museum i Melbourne, Australia.

### Gjenåpningen i 2000
Etter at bygningen hadde blitt skadet i et jordskjelv ble den gjenåpnet i 2000 etter å ha blitt renovert og restaurert for 20 millioner dollar. Takket være renovasjonen ble Benakimuseet det eneste i Hellas som viser de besøkende den greske kulturen og historien til fulle. Utstillingen fokuserer ikke på nasjonalisme, men anerkjenner og feirer den innflytelsen utenlandske kulturer har hatt på den greske.

Selv om Angelos Delivorrias fikk ideen til denne fokusendringen allerede i 1973, tok det mer enn 25 år før den kunne bli realisert. Endringen innebar at museets samlinger av islamsk kunst og kinesisk porselen samt malerier ble flyttet til andre lokaliteter slik at avdelingen i Athen kunne fokusere på Hellas.

## Satellitt-museer
I årenes løp har museet fått ytterligere gaver fra flere donorer, og det har også fått en ny bygning som huser barneleketøy (Kouloura Mansion som ligger ved kysten i Palaio Phaliro). De andre avdelingene befinner seg i et større område, en i Kerameikos-distriktet i Athen, Nikos Hadjikyriakos-Ghikasmuseet i sentrum av Athen og Penelope Deltahuset i Kifissia. I Penelope Deltahuset finnes en samling hstoriske arkiver.

### Benakimuseet for islamsk kunst
Som del av museets kursendring, der hovedmuseet fokuserer på gresk kultur, ble Benakimuseet for islamsk kunst innviet 27. juli 2004, i tide for de olympiske sommerleker i Athen. Dette museet har også nye gallerier for besøkende, midlertidige utstillinger. Museets utstillingsflate er på mer enn 1000&nbsp;m², og viser keramikk, leirvarer, gull, treskurd, glassarbeider og tekstiler, figurer av ben, gravsteler (med navn), våpen og rustninger. Museets samlinger sies å rangere blant de mest betydningsfulle på verdensbasis og omfatter mesterverk fra  India, Persia, Mesopotamia, Midtøsten, Arabia, Egypt, Nord-Afrika, Sicilia, Spania og Lilleasia. Det omfatter islamsk kunst fra det 7. til det 19. århundre, og har en rik samling av kunst fra Det ottomanske rikets storhetstid på 1500-tallet.

## Galleri

File:Poulakis Theodoros - St Spyridon and scenes from his life - Google Art Project.jpg|*St Spyridon og scener fra hans liv* av Theodoros Poulakis
File:Poulakis Theodoros - The archangel Michael - Google Art Project.jpg|Erkeengelen Michael av Theodoros Poulakis
File:Permeniatis Ioannis - The Adoration of the Magi - Google Art Project.jpg|*De hellige tre kongers tilbedelse av Jesusbarnet* av Ioannis Permeniatis
File:El Greco - The Adoration of the Magi - Google Art Project.jpg|*Tibedelse av of magien* av El Greco
File:Pieta by El Greco (1566) 02.jpg|*Pieta* av El Greco, 1566
File:Tzanes Emmanuel - St Mark the Evangelist - Google Art Project.jpg|*Evangelisten Markus* av Emmanuel Tzanes, 1657
File:Damaskenos Michael - Four military saints - Google Art Project.jpg|*Fire militare helgener* av Michael Damaskenos
File:Nikolaos Kantounis - Greek priest - 18th century.jpg|*Gresk prest* av Nikolaos Kantounis
File:Sacred band dragatsani battle.jpg|*De hellige i Draghasani* av Peter von Hess
File:Pickersgill Henry W. - A Young Greek Woman - Google Art Project.jpg|Henry Pickersgill: *Gresk jomfru*, 1829
File:Dionysios Solomos - Google Art Project.jpg|Dionysios Solomos, ukjent kunstner
File:Marsigli Filippo - The Death of Markos Botsaris - Google Art Project.jpg|*Mark Botsaris' død* av Marsigli Filippo
File:Gyzis Nikolaos - Old man wearing a red fez - Google Art Project.jpg|*Gammel mann med rød [[fess (hodeplagg)|fez]]* av Nikolaos Gyzis
Image:Mitre-benaki.jpg|Mitre of 1715 


## Referanser


## Eksterne lenker
* Benakimuseets nettside